Diari Oficial de la Generalitat Valenciana


Sumari del DOGV 6080, del 17-08-2009 (2009/9325)

ORDE de 22 de juliol de 2009, de la Conselleria d'Educació, per la qual es modifica l'autorització al Centre privat de Formació Professional Pax de València.
-------------------------------------------------------------------------------------------------------------------------------------------------------------

### Dades del document

Número de DOGV
:   6080

Data del DOGV
:   17-08-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/9325


Data del document
:   22-07-2009

Organisme emissor
:   Conselleria d'Educació

Tipus de document
:   Ordre

Descriptors 

:   * centre d'ensenyament

ORDE de 22 de juliol de 2009, de la Conselleria d'Educació, per la qual es modifica l'autorització al Centre privat de Formació Professional Pax de València. [2009/9325]  
L'expedient s'ha iniciat a instància del representant de la titularitat del Centre privat de Formació Professional Pax, número de codi 65953285, de València, que sol·licita la modificació de l'autorització del centre per ampliació en dos unitats del Cicle Formatiu de Grau Superior d'Administració i Finances i una unitat del Cicle Formatiu de Grau Mitjà d'Estètica Personal Decorativa i supressió del Cicle Formatiu de Grau Mitjà Explotació de Sistemes Informàtics.  
La Direcció General d'Ordenació i Centres Docents va aprovar, mitjançant la Resolució de 13 de maig de 2009, l'adequació de les instal·lacions proposades, pel que fa a espais educatius, al que disposa la normativa aplicable.  
L'expedient s'ha tramitat per la Direcció Territorial d'Educació, i inclou l'informe favorable de la Unitat Tècnica de Construccions. Així mateix, consta del compromís, per part del centre, d'aportar la relació del professorat i les titulacions respectives abans de l'inici de les activitats educatives corresponents, de conformitat amb la normativa aplicable.  
Vistes la Llei Orgànica 8/1985, de 3 de juliol (BOE núm. 159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (BOE núm. 106 de 04.05.2006); el Reial Decret 1004/1991, de 14 de juny (BOE de 26.06.1991), pel qual s'establixen els requisits mínims dels centres que impartixen ensenyaments de Règim General no Universitaris; el Reial Decret 777/1998, de 30 d'abril (BOE de 08.05.1998), pel qual es desenrotllen determinats aspectes de l'ordenació de la Formació Professional en l'àmbit del sistema educatiu; el Reial Decret 1538/2006, de 15 de desembre (BOE de 03.01.2007), pel qual s'establix l'ordenació general de la Formació Professional del sistema educatiu; i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.  
Vista la proposta del director general d'Ordenació i Centres Docents de data 22 de juliol de 2009 i de conformitat amb esta, i en exercici de les atribucions conferides per l'article 28.e) de la Llei 5/1983, de 30 de desembre, del Consell,  
ORDENE  
Únic  
Modificar l'autorització del centre que a continuació s'indica en els termes que s'hi especifiquen:  
Denominació genèrica del centre: Centre privat de Formació Professional   
Denominació específica del centre: Pax  
Titular: Institut Técnico Profesional Pax, SL  
Domicili: C/ Espinosa, núm. 5  
Localitat: València (46194)  
Província: València  
Codi: 94455881  
Modificació que s'autoritza:  
S'autoritzen dos unitats del Cicle Formatiu de Grau Superior d'Administració i Finances i una unitat del Cicle Formatiu de Grau Mitjà d'Estètica Personal Decorativa i es suprimix el Cicle Formatiu de Grau Mitjà Explotació de Sistemes Informàtics, de manera que el centre queda configurat, en la seua totalitat, amb la següent composició:  
Cicles Formatius de Grau Mitjà:  
Família d'Administració  
- 1 unitat de Gestió Administrativa (codi ensenyança: 20468128666), amb 20 llocs escolars, en torn de matí.  
Família d'Imatge Personal  
- 1 unitat d'Estètica Personal Decorativa (codi ensenyança: 07983055296), amb 20 llocs escolars, en torn de matí  
Família de Sanitat  
- 2 unitats de Cures Auxiliars d'Infermeria (codi ensenyança: 51107825700), amb 40 llocs escolars, en doble torn, una unitat al matí i una altra a la vesprada.  
- 2 unitats de Farmàcia i Parafarmàcia (codi ensenyança: 87298047509), amb 40 llocs escolars, en doble torn, una unitat al matí i una altra a la vesprada.  
Família de Servicis Socioculturals i a la Comunitat  
- 2 unitats d'Atenció Sociosanitària (codi ensenyança: 79118440752), amb 40 llocs escolars, en torn de matí.  
Cicles Formatius de Grau Superior:  
Família d'Administració  
- 4 unitats d'Administració i Finances (codi ensenyança: 55717539285), amb 20 llocs escolars cada una (dos unitats en torn de matí i dos unitats en torn de vesprades).  
Família d'Hostaleria i Turisme  
- 1 unitat d'Informació i Comercialització Turístiques (codi ensenyança: 71205413953), amb 20 llocs escolars, en torn de vesprada.  
- 1 unitat Gestió d'Allotjaments Turístics (codi ensenyança: 25914869573), amb 20 llocs escolars, en torn de vesprada.  
- 1 unitat d'Agències de Viatges (codi ensenyança: 42626526668), amb 20 llocs escolars, en torn de vesprada.  
Família de Sanitat  
- 2 unitats de Dietètica (codi ensenyança: 74885264438), amb 40 llocs escolars, en torn de matí.  
- 1 unitat de Documentació Sanitària (codi ensenyança: 34325547494), amb 20 llocs escolars, en torn de matí.   
- 2 unitats de Radioteràpia (codi ensenyança: 57050366315), amb 40 llocs escolars, en doble torn, una unitat de matí i una altra de vesprada.  
- 4 unitats d'Audiologia Protèsica (codi ensenyança: 76197510875), amb 80 llocs escolars, en torn de matí.  
- 2 unitats d'Higiene Bucodental (codi ensenyança: 96309140223), amb 40 llocs escolars, en torn de matí.  
Família de Servicis Socioculturals i a la Comunitat  
- 2 unitats d'Educació Infantil (codi ensenyança: 66420419310), amb 40 llocs escolars, en torn de vesprada.  
- 1 unitat d'Integració Social (codi ensenyança: 33904837439), amb 20 llocs escolars, en torn de matí.  
DISPOSICIONS ADDICIONALS  
Primera  
El centre haurà de presentar, abans de l'inici del curs escolar, la relació del professorat i les titulacions corresponents, davant la Direcció Territorial d'Educació, per a la seua aprovació, amb l'informe favorable previ de la Inspecció Educativa.  
Segona  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
DISPOSICIÓ FINAL  
La present disposició tindrà efectes des de la data en què es dicta, no obstant això, els seus efectes acadèmics s'entenen referits al començament del pròxim curs escolar.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació.  
Per als interessats que no siguen objecte de notificació, els terminis començaran a comptar l'endemà de la seua publicació en el Diari Oficial de la Comunitat Valenciana.  
València, 22 de juliol de 2009  
El conseller d'Educació,  
Alejandro Font de Mora Turón